b'\n_START_ARTICLE_\nMarek-Andres Kauts\n_START_SECTION_\nHaridus\n_START_PARAGRAPH_\n2010. aastal l\xc3\xb5petas Kauts Tallinna Tehnika\xc3\xbclikooli infotehnoloogia teaduskonna cum laude ja 2016. aastal Rootsi Kuningliku Tehnoloogiainstituudi (KTH) t\xc3\xb6\xc3\xb6stusjuhtimise kooli magistrantuuri.\n_START_SECTION_\nT\xc3\xb6\xc3\xb6\n_START_PARAGRAPH_\n2007 - 2009 t\xc3\xb6\xc3\xb6tas Kauts majandus- ja kommunikatsiooniministri n\xc3\xb5unikuna, kus oli muuhulgas \xc3\xbcks uuele domeenikorrale \xc3\xbclemineku ettevalmistajatest. _NEWLINE_2009 \xe2\x80\x93 2012 oli Kauts Eesti Interneti SA juhatuse esimees. Juhatuse esimehena korraldas Kauts .ee-laiendiga Eesti internetidomeenide haldamiseks loodud asutuse k\xc3\xa4ivitamise ja juhtis domeenireformi l\xc3\xa4biviimist, millega avati .ee domeenide kasutamine eraisikutele ning v\xc3\xa4lismaa ettev\xc3\xb5tetele ja v\xc3\xb5imaldati registreerida rohkem kui \xc3\xbcks domeeni ettev\xc3\xb5tte kohta. Seni riigi poolt subsideeritud domeen muutus tasuliseks ja selle eest hakkasid tasuma kasutajad. Reformiga kaasnes huvigruppide ja aktivistide vastuseis ning kriitika Internetis. Kautsi ametisoleku ajal v\xc3\xb5eti Eesti Euroopa domeeniorganisatsioonide \xc3\xbchenduse CENTR liikmeks.'